Hryhori Epik

Hryhori Epik (17. tammikuuta 1901 Kamjanka, Jekaterinoslavin kuvernementti, Venäjän keisarikunta – 3. marraskuuta 1937 Sandarmoh, Karjalan ASNT, Neuvostoliitto) oli ukrainalainen kirjailija ja kriitikko. Hän kuoli Stalinin vainojen uhrina Sandarmohissa.

Epik toimi 1920–1925 Ukrainan kommunistisessa nuorisoliitossa ja toimittajana. Hän opiskeli 1925–1929 Harkovassa Punaisten professorien instituutissa Ukrainan historian osastolla. Sen jälkeen hän työskenteli Deržlitvydav-kustantamon johtajana. Hänen kirjoituksiaan alettiin julkaista 1923. Hän kuului moniin kirjallisuusjärjestöihin, kuten Pluh, Vaplite ja Prolitfront. Hän julkaisi novellikokoelmia ja romaaneja. Hän arvosteli 1920-luvulla kirjoissaan neuvostohallintoa, mutta viimeiset romaanit hän kirjoitti stalinistisessa hengessä. Hänet pidätettiin 1934 ja ammuttiin lokakuun vallankumouksen kunniaksi Sandarmohissa suoritetuissa joukkoteloituksissa.

Lähteet

Aiheesta muualla

Ukrainalaiset kirjailijat
Ukrainalaiset kriitikot
Stalinin vainoissa kuolleet
Vuonna 1901 syntyneet
Vuonna 1937 kuolleet